# Vladímir Fedosséiev

* No s'ha de confondre amb el director d'orquestra Vladímir Ivànovitx Fedosséiev.
Vladímir Vassílievitx Fedosséiev (rus: Влади́мир Васи́льевич Федосе́ев; 16 de febrer de 1995) és un jugador d'escacs rus que té el títol de Gran Mestre des del 2011.
A la llista d'Elo de la FIDE de l'octubre de 2020, hi tenia un Elo de 2696 punts, cosa que en feia el jugador número 12 (en actiu) de Rússia, i el número 42 del rànquing mundial. El seu màxim Elo va ser de 2733 punts, a la llista de l'octubre de 2017.

## Resultats destacats en competició

El 2010, empatà amb el segon (setè al final amb els desempats) al Memorial Txigorin.
El 2011, Fedosséiev va guanyar el Campionat de Rússia Sub-18 i va participar per primer cop a la Lliga més important del Campionat d'escacs de Rússia a Taganrog, on va fer 7 punts d'11 empetant al 4 lloc (12è en el desempat). En aquell any també va ajudar l'equip rus per guanyar l'or a l'Olimpíada d'escacs Sub-16 a Kocaeli puntuant 7 punts de 9. Aquest resultat li valgué la medalla de plata pel millor segon tauler.
El 2013, Fedosséiev va guanyar el Campionat d'Europa de la joventut Sub-18 en tots els controls de temps (clàssic, ràpid, llampec).
El 2014 va guanyar el bronze al Campionat d'Europa individual a Yerevan, per la qual cosa li valgué la classificació per a la Copa del Món de 2015. L'agost del mateix any, va acabar tercer en el "Lake Sevan" a Martuni, Armènia.
El gener de 2015, va guanyar el Memorial Vladimir Dvorkovich a Taganrog. A l'abril del mateix any, empatà amb el campió, tercer en el desempat, a l'Obert de Dubai amb 7 punts de 9 i va guanyar el torneig llampec amb 10 punts d'11. L'octubre va participar en la Copa del Món de 2015 on eliminà Baskaran Adhiban a la primera ronda i fou eliminat a la segona ronda per Aleksandr Grisxuk.
El març de 2017 va guanyar l'Aeroflot Open de Moscou, amb mig punt d'avantatge sobre Ievgueni Naier, Vladislav Kovalev i Nikita Vitiúgov.
Del 26 al 30 de desembre de 2017 va disputar el Campionat del món de semiràpides de 2017, disputat a Riad, Aràbia Saudita, i hi va compartir el primer lloc amb Viswanathan Anand amb 10½/15, tot i que finalment va perdre el torneig al desempat.

## Referències

* ↑ «Nota biogràfica de Vladímir Fedosséiev» (en anglès). Chessgames.com. [Consulta: 14 octubre 2015].
* ↑ «"Rànquing d'escaquistes per federació: Rússia"» (en anglès). lloc web de la FIDE. [Consulta: 16 juliol 2021].
* ↑ Evolució Elo de Vladimir Fedosséiev «FIDE» (en anglès). [Consulta: 16 juliol 2021].
* ↑ «Safarli wins the Chigorin Memorial in St. Petersburg». ChessBase. [Consulta: 21 agost 2015]. (anglès)
* ↑ «Russian Youth Championships». ChessBase. [Consulta: 21 agost 2015]. (anglès)
* ↑ HL Men's 64.
* ↑ «Russia takes gold at the World Youth Under-16 Chess Olympiad». Chessdom. [Consulta: 21 agost 2015].
* ↑ Board standings U16 Chess Olympiad 2011 official website
* ↑ 3th European Youth Blitz Chess Championship 2013 - Open U18 Chess-Results
* ↑ 13th European Youth Rapid Chess Championship 2013 - Open U18 Chess-Results
* ↑ 23rd European Youth Chess Championship 2013 - Open U18 Chess-Results
* ↑ European Individual Ch. 2014 Chess-Results
* ↑ Lake Sevan 2014 Chess-Results
* ↑ «Vladimir Fedoseev wins Dvorkovich Memorial 2015». [Consulta: 22 agost 2015]. (anglès)
* ↑ 17th Dubai Open Chess Tournament 2015 Chess-Results
* ↑ Dubai Open Blitz Chess Tournament 2015 Chess-Results
* ↑ «Resultats Copa del Món de 2015». Arxivat de l'original el 12 d'octubre 2015. [Consulta: 14 octubre 2015].
* ↑ «Fedoseev wins Aeroflot» (en anglès). Chess24.com. [Consulta: 7 març 2017].
* ↑ «FINAL Standings Rapid OPEN». FIDE, 28-12-2017. [Consulta: 17 gener 2010].
* ↑ Barden, Leonard. «Veteran Vishy Anand secures surprise title at world rapids in Riyadh» (en anglès), 29-12-2017. [Consulta: 17 gener 2020].